২০১৫ ক্রিকেট বিশ্বকাপ গ্রুপ এ
২০১৫ ক্রিকেট বিশ্বকাপের এ-গ্রুপের খেলাগুলো ১৪ ফেব্রুয়ারি থেকে ১৪ মার্চ, ২০১৫ তারিখ পর্যন্ত অনুষ্ঠিত হয়। গ্রুপটিতে স্বাগতিক অস্ট্রেলিয়াসহ ইংল্যান্ড, শ্রীলঙ্কা, বাংলাদেশ, নিউজিল্যান্ড, আফগানিস্তান এবং স্কটল্যান্ড ক্রিকেট দল একে-অপরের বিপক্ষে প্রতিদ্বন্দ্বিতা করে। ২০১৫ সালের ক্রিকেট বিশ্বকাপ প্রতিযোগিতার এই পর্বে সাতটি দল রাউন্ড-রবিন পদ্ধতিতে খেলে। শীর্ষস্থানীয় চার দল - নিউজিল্যান্ড, অস্ট্রেলিয়া, শ্রীলঙ্কা ও বাংলাদেশ কোয়ার্টার ফাইনালে বি-গ্রুপের শীর্ষস্থানীয় চার দলের মুখোমুখি হয়। এর ফলে গ্রুপ পর্ব থেকে বিদায় নিলেও প্রত্যেক দলই কমপক্ষে ছয়টি খেলায় অংশ নিতে পেরেছে।
২০১৫ ক্রিকেট বিশ্বকাপ ফাইনাল
নিউজিল্যান্ড প্রথমবারের মতো বিশ্বকাপের ফাইনালে অংশগ্রহণ করে। তাদের সেরা সাফল্য ছিল ১৯৭৫ থেকে ২০১১ সাল পর্যন্ত মোট ছয়বার সেমি-ফাইনালে অংশগ্রহণ। অন্যদিকে, অস্ট্রেলিয়া সপ্তমবার ফাইনালে খেলে। তন্মধ্যে ১৯৮৭, ১৯৯৯, ২০০৩ ও ২০০৭ সালের প্রতিযোগিতায় চ্যাম্পিয়ন হয়। এছাড়াও, ১৯৭৫ ও ১৯৯৬ সালের ক্রিকেট বিশ্বকাপ ফাইনালে পরাজিত হয়।